24PES-463

EH Bildu Nafarroa talde parlamentarioko Adolfo Araiz Flamariquek honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

Nekazaritzako Azpiegiturei buruzko martxoaren 7ko 1/2002 Foru Legean finantzaketa-sistema bat ezartzen da lurzati berrantolamenduko interes orokorreko obretarako nahiz eraldatu eta modernizatzeko interes orokorreko obretarako.

Honako hau jakin nahi dut Nafarroako Ubidearen 2. fasearen esparruko lur-zatien berrantolamenduak eta ureztalurren eraldatzeak eta modernizatzeak direla-eta:

1. Lurzati berrantolamenduek eta ureztalurren eraldatze eta modernizatzek zenbat hektarea hartuko dituzte guztira?

2. Lurzati berrantolamenduko obrek zer kostu izanen dute hurrengo hamabost urteotan zehar fase horretan (egitura berrian ustiategiei zerbitzu emateko beharrezkoak diren landa-bideak, beharrezkotzat jotzen diren saneamenduak eta hustubideak; ingurumen-inpaktuaren adierazpenean jasotzen diren neurri zuzentzaileetatik heldu direnak eta nekazaritza-azpiegituretako jarduketaren xede den lurraldearen ingurunea hobetzeko komenigarritzat jotzen diren bestelako obrak)?

3. Zer kostu izanen dute hurrengo hamabost urteotan zehar sektoreko azpiegitura hidraulikoaren obrek?

4. Zer kostu izanen dute hurrengo hamabost urteotan zehar eremuko azpiegitura hidraulikoaren obrek? Zenbat onuradun edo lurjabek edukiko dute finantzaketa hori?

5. Zer kostu izanen dute hurrengo hamabost urteotan zehar banaketako azpiegitura hidraulikoaren obrek? Zenbat onuradun edo lurjabek edukiko dute finantzaketa hori?

6. Herri-lurretako barne-banaketak zer kostu izanen du hamabost urteotan zehar? Zenbat toki-entitatek lortuko dute finantzaketa hori?

7. Lurren sistematizazioak zer kostu izanen du hamabost urteotan zehar? Zenbat onuradun edo lurjabek edukiko dute finantzaketa hori?

8. Herri-lurretako lurralde-hobekuntzek zer kostu izanen dute hamabost urteotan zehar? Zenbat toki-entitatek lortuko dute finantzaketa hori?

9. Energia berriztagarriko instalazioek zer kostu izanen dute hurrengo 15 urteotan zehar arestiko galderetan adierazitako azpiegituretan energiaren kontsumoa murrizteko? Zenbat onuradun edo lurjabek edukiko dute finantzaketa hori?

10. Presiopeko ura lurzatian banatzea xede duten interes pribatuko obrek –interesdunek zuzenean egin beharrekoek– zer kostu izanen dute hurrengo hamabost urteotan zehar? Zenbat onuradun edo lurjabek edukiko dute finantzaketa hori?

Iruñean, 2024ko azaroaren 7an

Foru parlamentaria: Adolfo Araiz Flamarique